במהלך מלחמת מאה השנים, תקפו חיילים צרפתיים מחנה קשתים אנגלי שחנה בסמוך לעיר ותלו את כל 300 יושביו. לאחר מכן, החיילים הצרפתיים שדדו את העיר ואנסו את בנותיה. המאורע המזעזע, כשחיילים צרפתיים תקפו תושבים צרפתיים, הכה גלים ברחבי אירופה. הנרי החמישי, מלך אנגליה ראה במעשה תמיכה מוסרית ורוחנית לקרב אז'נקור, שהתרחש ב-25 באוקטובר, יומם של הקדושים המגינים של העיר סואסון, קריספין וקריספיניאן. במחזה הנרי החמישי של שייקספיר, שם שייקספיר בפיו של המלך הנרי נאום מעודד וממריץ הקורא לחיילים האנגליים להתעודד, ושאמנם הם מעטים, אך ביום מן-הימים יהיו גאים לספר לכל שהם היו שם, ביום קריספין, בעת הניצחון הגדול (מערכה רביעית, סצנה III)